Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady o spoločných pravidlách prístupu na trh medzinárodnej cestnej nákladnej dopravy (prepracované znenie) /* KOM/2008/0673 v konečnom znení - COD 2007/0099 */





[pic] | KOMISIA EURÓPSKYCH SPOLOČENSTIEV | Brusel, 12.1.2009 KOM(2008) 673 v konečnom znení 2007/0099 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady o spoločných pravidlách prístupu na trh medzinárodnej cestnej nákladnej dopravy (prepracované znenie) 2007/0099 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES o spoločnej pozícii Rady k prijatiu nariadenia Európskeho parlamentu a Rady o spoločných pravidlách prístupu na trh medzinárodnej cestnej nákladnej dopravy (prepracované znenie) 1. KONTEXT Dátum predloženia návrhu Európskemu parlamentu a Rade (dokument KOM(2007) 265 v konečnom znení – 2007/0099 COD): | 23. mája 2007 | Dátum predloženia stanoviska Európskeho hospodárskeho a sociálneho výboru: | 12. marca 2008 | Dátum predloženia stanoviska Európskeho parlamentu, prvé čítanie: | 21. mája 2008 | Dátum predloženia zmeneného a doplneného návrhu: | 13. júna 2008 | Dátum prijatia spoločnej pozície: | 9.1.2009 | 2. CIEĽ NÁVRHU KOMISIE Cieľom návrhu, ktorý Komisia prijala 23. mája 2007, je ustanoviť spoločné pravidlá prístupu na trh medzinárodnej cestnej nákladnej dopravy. Návrhom sa nahrádzajú dve nariadenia o prístupe nákladných dopravcov na trh a smernica Rady, ktorou sa oslobodzujú určité druhy dopravy od povinnosti získať povolenie. Jeho cieľom je okrem iného posilnenie vykonateľnosti cestnej kabotáže objasnením jej definície. 3. PRIPOMIENKY K SPOLOČNEJ POZÍCII 3.1. Všeobecné pripomienky k spoločnej pozícii Návrh o prístupe na trh medzinárodnej cestnej nákladnej dopravy, a najmä jeho definícia kabotáže, je jedným z hlavných bodov diskusie o balíku opatrení v oblasti cestnej dopravy. Ústredným bodom, vďaka ktorému sa podarilo dosiahnuť kompromis v dohode o balíku opatrení, bol hlavne dátum predloženia správy o prípadnom ďalšom otvorení trhu vrátane kabotáže. 3.2. Podrobné pripomienky Komisie Spoločná pozícia prijatá Radou začlenila určité pozmeňujúce a doplňujúce návrhy Európskeho parlamentu, či už ako také alebo v zásade, pričom všetky z nich boli takisto ako také alebo v zásade prijateľné pre Komisiu. Tieto pozmeňujúce a doplňujúce návrhy sa týkajú: - vymedzenia výnimky v prípade prepravy pošty (pozmeňujúci a doplňujúci návrh 11), - obmedzenia podrobných informácií, ktoré majú byť obsiahnuté v dôkazoch, ktoré je potrebné predložiť v prípade medzinárodnej prepravy (19), - vypustenia odkazu na pracovný čas ako jedného z pravidiel týkajúcich sa kabotáže (43), - zavedenia ochranného postupu v prípade závažného narušenia poriadku z dôvodu kabotáže (48) - a vypustenia odkazu na opakované menšie priestupky; Komisia môže prijať tento postupný prístup, pokiaľ ide o registre (7, 8, 42, 24, 27, 31, 33, časť pozmeňujúceho a doplňujúceho návrhu 34). Spoločná pozícia zahŕňa aj ustanovenie o kabotáži v krajine tranzitu v súlade s pozmeňujúcim a doplňujúcim návrhom 17. Keďže je riešenie navrhnuté v spoločnej pozícii vynútiteľné, Komisia ho môže prijať. Do spoločnej pozície neboli zahrnuté tieto pozmeňujúce a doplňujúce návrhy, ktoré boli pre Komisiu prijateľné v zásade alebo po prepracovaní znenia: - odôvodnenie o súvislosti so smernicou 92/106/EHS o kombinovanej doprave (1), - jasnejšie používanie pojmu „dočasný“ (9, 12), - ukladanie pokút ako jednej z možností sankcií (25, 28), - stanovenie dátumu uplatňovania na 1. januára 2009 (35), v spoločnej pozícii sa predpokladá uplatňovanie nariadenia 24 mesiacov po nadobudnutí jeho účinnosti. Do spoločnej pozície neboli zahrnuté zvyšné pozmeňujúce a doplňujúce návrhy Európskeho parlamentu, ktoré boli pre Komisiu neprijateľné alebo neprijateľné v navrhovanom znení. Tieto pozmeňujúce a doplňujúce návrhy sa týkajú najmä: - ďalšieho otvárania trhu kabotáže (3, 4, 18), - povolenia kabotáže po čiastočnej vykládke (16), - povolenia užšej spolupráce v oblasti kabotáže medzi určitými členskými štátmi (5, 21), - odkazu na vysielanie pracovníkov ako jedného z pravidiel týkajúcich sa kabotáže (23), - možnosti členských štátov regulovať prepravu vykonávanú dopravcom tretej krajiny (6, 14, 15), - požiadavky predkladať jediný dokument v prípade všetkých druhov cestnej dopravy (20). Spoločnou pozíciou sa zavádzajú hlavne tieto nové ustanovenia: - možnosť prispôsobiť lehotu platnosti licencie technickému pokroku (článok 4 ods. 2), - začlenenie bezpečnostných prvkov v prípade licencií, overených kópií a vodičských osvedčení (článok 4 ods. 4 a článok 5 ods. 3, ako aj prílohy I a II), - ustanovenia o vodičských osvedčeniach (článok 5), najmä uvedenie odkazu na smernicu 2003/109/ES o právnom postavení štátnych príslušníkov tretích krajín, ktoré sú osobami s dlhodobým pobytom, - správa Komisie predložená do konca roku 2013, v ktorej by sa mala analyzovať trhová situácia, vyhodnotiť účinnosť kontrol a vývoj podmienok v zamestnaní daného povolania a posúdiť, či harmonizácia pravidiel pokročila natoľko, aby bolo možné plánovať ďalšie otváranie domácich trhov vrátane trhu kabotáže (článok 16 ods. 3). Je potrebné uviesť, že výsledok v súvislosti s definíciou kabotáže (článok 8) vnímajú niektoré členské štáty, ktoré uprednostňovali prísnejšie obmedzenie povolenej kabotáže, ako maximálne prijateľné, zatiaľ čo iné členské štáty, ktoré sa snažia o ďalšie otváranie trhu, to vnímajú ako minimálne prijateľné. 4. ZÁVER Rada prijala svoju spoločnú pozíciu kvalifikovanou väčšinou. Komisia je toho názoru, že spoločná pozícia odráža hlavné prvky jej návrhu, a preto ju môže podporiť.